b'\n_START_ARTICLE_\nRahvarinne\n_START_SECTION_\nAlgidee\n_START_PARAGRAPH_\n13. aprillil 1988 Eesti Televisiooni \xc3\xb5htuses saates "M\xc3\xb5tleme veel", kus arutati, kuidas rakendada kodanikualgatust, tuli Edgar Savisaar v\xc3\xa4lja m\xc3\xb5ttega luua perestroika toetuseks legaalne opositsioon, demokraatlik liikumine Rahvarinne. Veel samal \xc3\xb6\xc3\xb6l loodi Rahvarinde initsiatiivgrupp ja koostati Rahvarinde deklaratsioon. 1.\xe2\x80\x932. oktoobril 1988 peeti Tallinna Linnahallis Rahvarinde asutamise kongress.\n_START_SECTION_\nAsutamiskongress\n_START_PARAGRAPH_\nAsutamiskongressil valiti ka RR eestseisus ja volikogu._NEWLINE_RR eestseisusse valiti: _NEWLINE_Kostel Gerndorf, Mati Hint, Lembit Koik, Marju Lauristin, Edgar Savisaar, Heinz Valk ja Rein Veidemann;_NEWLINE_RR volikogusse valiti: _NEWLINE_Hardo Aasm\xc3\xa4e, Paul Allik, K\xc3\xbcllo Arjakas, T\xc3\xb5nis Avikson, Rem Blum, Oleg Burov, Eldar Efendijev, Andres Ehin, Andres Ellamaa, Sirje Endre, Ignar Fjuk, Igor Gr\xc3\xa4zin, Klara Hallik, Mati Heidmets, Mart Kadastik, Siim Kallas, Vahur Kalmre, Henn Karits, T\xc3\xb5nu Karu, Rein Kilk, Paavo Kollom, Ott Kool, Andres Kork, Toomas Kork, \xc3\x9clo Laanoja, Vello Lattik, Enn Leisson, Juhan Liiv, Valdur Liiv, Juri Lotman, Aivo L\xc3\xb5hmus, Uno Mereste, Lennart Meri, Mikk Mikiver, Aadu Must, Andres Ottenson, Viktor Palm, Enn P\xc3\xb5ldroos, Kalev Raave, Ivar Raig, Vello Saatpalu, T\xc3\xb5nn Sarv, Mart Siimann, Toomas Sildam, Aare Sirel, Lepo Sumera, Ester \xc5\xa0ank, Hagi \xc5\xa0ein, Mati Tambur, Andres Tarand, Dalia Tarmak, Felix Undusk, Sulev Vahtre, Hannes Valter, Peeter Vihalemm, \xc3\x9clo Vooglaid, Rafik Grigorjan, Hasso Nurm, Jaak Tamm, Mart Tarmak, Mihkel Tiks. Volikogusse olid ka delegeeritud Kalju Aleksius, Heinrich Ausmees, Vladimir Brehov, Albert Danielson, Ivo Eesmaa, Ants Erg, Oleg Harlamov, Valter Hommik, Kalle Jents, Rein J\xc3\xa4rlik, Ivar Kallion, Toomas Kork, Reet Laul, Samuel Lazikin, Ando Leps, Georg Lints, Ants L\xc3\xb5hmus, Taimi Piin, Asta Pino, Vello Pohla, Jelena Popkovskaja, Juris Putrins, Villu Rooda, Ott Sandrak, Johannes Sepp, Eduard \xc5\xa0aumjan, Rein Tamme, Tenno Teets, Liina T\xc3\xb5nisson, Uno Ugandi, Ulvi Valdja, Illar Viilmann.\n_START_SECTION_\n\xc3\x9critused\n_START_PARAGRAPH_\n1988. aasta oktoobris-novembris koguti Rahvarinde ettev\xc3\xb5tmisel NSV Liidu seaduse eeln\xc3\xb5u "Muudatustest ja t\xc3\xa4iendustest NSV Liidu konstitutsioonis (p\xc3\xb5hiseaduses)", millega taheti veelgi v\xc3\xa4hendada liiduvabariikide \xc3\xb5igusi, vastu \xc3\xbcle 800 000 allkirja. _NEWLINE_23. augustil 1989 korraldasid Balti riikide rahvarinded \xc3\xbchise poliitilise massimeeleavalduse, nn Balti keti, et demonstreerida maailmale\xc2\xa0Baltimaade vabadustahet.'